**Bodolyabér Község Önkormányzata Képviselő-testületének .../.... (...) önkormányzati rendelete**

**a szociális tűzifa támogatás helyi szabályairól**

Bodolyabér Község Önkormányzatának Képviselő-testülete a Magyarország Alaptörvényének 32. cikk (1) bekezdés d) pontjában; a szociális ellátásokról szóló 1993. évi III. törvény 26. §-ában és 32. § (3) bekezdésében kapott felhatalmazás alapján; a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontban meghatározott feladatkörében eljárva a következő rendeletet alkotja.

*I. Fejezet*

*A támogatásra vonatkozó általános jogszabályok*

**A rendelet célja, hatálya**

**1. §**

(1) E rendelet célja, hogy Bodolyabér településen élők részére támogatást nyújtson szociális rászorultsága alapján, tekintettel a törvényi felhatalmazásra meghatározza a természetben nyújtott szociális ellátás, átmeneti segély, egyszeri tűzifa juttatást ellátási forma jogosultsági feltételeit, és az igénylés, odaítélés menetét.

(2) E rendelet hatálya kiterjed Bodolyabér Község közigazgatási területén életvitelszerűen lakó és ott lakcímmel rendelkező állampolgárokra.

**A támogatás feltételei**

**2. §**

(1) Az Önkormányzat – összesen legalább 1 m3 tűzifa erejéig – a téli fűtéshez szükséges tűzifa biztosításához kérelemre, természetbeni ellátás formájában támogatás nyújt azoknak a családoknak, amelyekben

*a)* az egy főre jutó jövedelem nem haladja meg a szociális vetítési alap összegének 400 % - át,

*b)* egyedül élő esetén a 650 % -át,

*c)* lakásának fűtését fatüzelésre alkalmas fűtőberendezéssel biztosítja.

(2) A támogatás odaítélésénél előnyben kell részesíteni azt a kérelmezőt, aki

*a)* a szociális igazgatásról és szociális ellátásokról szóló 1993. évi III. törvény szerinti aktív korúak ellátására, időskorúak járadékára jogosult, tekintet nélkül annak természetbeni vagy pénzbeli formában történő nyújtására, vagy

*b)* települési támogatásra, különösen a lakhatáshoz kapcsolódó rendszeres kiadások viselésével kapcsolatos támogatásra jogosult, vagy

*c)* a gyermekek védelméről és a gyámügyi igazgatásról szóló 1997. évi XXXI. törvényben szabályozott hátrányos helyzetű gyermeket nevelő családban él,

*d)* 65 év feletti nyugdíjas, akinek jövedelme nem haladja meg a szociális vetítési alap összegének 400 % - át, egyedül élő esetén a 650% -át.

(3) A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától. Amennyiben egy ingatlanról több kérelem érkezik, az elbírálás a kérelem beérkezésének sorrendjében történik.

(4) Az önkormányzat vállalja, hogy a szociális célú tűzifában részesülőtől ellenszolgáltatást nem kér.

**3. §**

(1) Nem jogosult szociális célú tűzifa támogatásra – függetlenül a 2. § -ban meghatározott feltétel teljesülésétől – az a személy, család

*a)* aki erdőgazdálkodó, erdőtulajdonos és az elmúlt 2 évben engedéllyel fakitermelést végzett,

*b)* azon ingatlan vonatkozásában, mely tűzifával egyáltalán nem fűthető.

(2) Az üresen álló, nem lakott ingatlanra, amelyben életvitelszerűen senki sem él, a támogatás nem kérhető.

**A támogatás igénylésének menete**

**4. §**

(1) A támogatás megállapítása iránti eljárás a rendelet 1. melléklete szerinti kérelemre indul.

(2) A kérelmeket minden év október 10. napjáig a Bodolyabér Község Önkormányzatánál lehet benyújtani.

(3) A kérelmek elbírálása Bodolyabér Község Önkormányzat Képviselő-testülete hatáskörébe tartozik, aki a támogatásról a kérelem benyújtását következő rendes, zárt ülésén dönt október 31.napjáig.

(4) A döntést követően a polgármester gondoskodik a tűzifa kiszállításáról a pályázati kiírás szerinti határidőig.

(5) A tűzifa átvételét a jogosult a rendelet 2. mellékletét képező átvételi elismervény aláírásával igazolja.

(6) A kérelemhez csatolni kell a feltüntetett jövedelmeket tartalmazó igazolásokat és azt a határozatot, amelyben a megállapított ellátás, jogcím alapján a kérelmező tűzifa juttatásban részesülhet.

**5. §**

A támogatás kizárólagos forrása az Önkormányzat számára megállapított kiegészítő támogatás. A forrás felhasználását követően benyújtott kérelmeket – függetlenül attól, hogy azok a 2. § meghatározott feltételeknek megfelelnek-e és a 4. §-ban meghatározott határidőre érkeztek-e – el kell utasítani.

*II. Fejezet*

*Záró rendelkezések*

**6. §**

Hatályát veszti a szociális tűzifa támogatás helyi szabályairól szóló 7/2022. (X. 28.) önkormányzati rendelet.

**7. §**

Ez a rendelet a kihirdetését követő harmadik napon lép hatályba.

Pataki Sándorné Epstein Ferenc

polgármester jegyző

Kihirdetve: 2024. ……..

Epstein Ferenc

jegyző

*1. melléklet az .../... . (... . ... .) önkormányzati rendelethez*

**Kérelem szociális tűzifa támogatás iránt**

1. Név:

2. Születési név:

3. Születési hely és idő:

4. TAJ:..............................................

5. Bodolyabér, …........................................................utca ….....................szám alatti lakos kérem, hogy részemre szíveskedjenek természetbeni juttatásként ….......................erdei m3 tűzifát biztosítani.

6. A tűzifa támogatást megalapozó szociális ellátás/helyzet:

6.1. aktív korúak ellátása, a megállapító határozat száma:......................................................

6.2. időskorúak járadéka, a megállapító határozat száma:.........................................................

6.3. a rendszeres települési támogatás, a megállapító határozat száma:.......................................

6.4. a gyermekek védelméről és a gyámügyi igazgatásról szóló 1997.évi XXXI. törvényben szabályozott hátrányos és halmozottan hátrányos gyermeket nevelő család, a megállapító határozat száma:...................................................

7. Egy főre eső havi nettó jövedelem: ….................................................Ft.

8. A kérelmezővel közös háztartásban együtt élő személyek:

|  | **Név** | **Rokoni kapcsolat** | **Születési hely, idő** | **TAJ szám** | **Havi nettó jövedelem** |
| --- | --- | --- | --- | --- | --- |
| **1** |  |  |  |  |  |
| **2** |  |  |  |  |  |
| **3** |  |  |  |  |  |
| **4** |  |  |  |  |  |
| **5** |  |  |  |  |  |

9. …....................db jövedelem igazolást csatoltam.

10. Egyéb indokok:

11. Alulírott kijelentem, hogy a kérelemben foglaltak a valósággal mindenben megegyeznek. Kijelentem továbbá, hogy a kapott fűtőanyag hasznosítására szolgáló tüzelőberendezéssel rendelkezem.

Bodolyabér, ..............év......................................hó ......nap

12. Kérelmező aláírása

13. Csatolandó dokumentumok: jövedelem igazolások

*2. melléklet az .../... . (... . ... .) önkormányzati rendelethez*

**Átvételi elismervény**

1. Alulírott (név/születési név):

2. Születési hely és idő:

3. Bodolyabér, …........................................................utca ….....................szám alatti lakos aláírásommal elismerem, hogy a mai napon Bodolyabér Község Önkormányzat Képviselő-testületének a tűzifa vásárlási támogatásról szóló …/2024. (... ...) önkormányzati rendelete alapján megállapított természetbeni juttatásként …….. m3 mennyiségű tűzifát átvettem.

Bodolyabér, ..................év..................................hó …....nap

4. Átadó:

5. Átvevő